ഇടപാടുകാരെ തെറ്റിദ്ധരിപ്പിച്ച് ബിസിനസ് നടത്തുന്നത് തടഞ്ഞ് ഉത്തരവ് കോട്ടയം: കൊശമറ്റം ഫിനാന്സിന്റെ ട്രേഡ് മാര്ക്കോ ലോഗോകളോ ഉപയോഗിച്ചു ഇടപാടുകാരെ തെറ്റിധരിപ്പിച്ചു ബിസിനസ് നടത്തുന്നതു തടഞ്ഞു ജില്ലാ കോടതിയുടെ ഉത്തരവ്.പാലാ ജോസഫ് ആര്ക്കേഡില് കൊശമറ്റം ഫിന്കോര്പ്പ് എന്ന സ്ഥാപനത്തിന്റെയം പാല മൂണ്സ് മാര്ട്ട് ബില്ഡിങ്ങില് കെ.വി. കൊശമറ്റം നിധി ലിമിറ്റഡ് എന്ന സ്ഥാപനത്തിന്റെയും മാനേജിങ്ങ് പാര്ട്ണറായ ബിബിന് തോമസിനെതിരേയാണു വിധി. ബിബിന്റെ കീഴിലുള്ളവരോ പ്രതിനിധികളോ ജോലിക്കാരോ കൊശമറ്റം എന്ന പേരിനോടു സാമ്യമുള്ള ബിസിനസ് നാമധേയം ഉപയോഗിക്കാനോ മാധ്യമങ്ങളില് പരസ്യം നല്കാനോ പാടില്ല. കൊശമറ്റം സ്ഥാപനത്തിന്റെ ട്രേഡ് മാര്ക്കോ ലോഗോയോ ഉപയോഗിക്കരുതെന്നും ഉത്തരവില് പറയുന്നു. കൊശമറ്റം ഫിനാന്സ് എന്ന സ്ഥാപനത്തോടു സാദൃശ്യം തോന്നുന്ന തരത്തില് ബോര്ഡും മറ്റും സ്ഥാപിച്ചു സാമ്ബത്തിക ഇടപാടുകള് നടത്തുന്നതിനെതിരേ ഇടപാടുകാര് ജാഗ്രത പുലര്ത്തണമെന്നും കൊശമറ്റം ഫിനാന്സ് അധികൃതര് അറിയിച്ചു.